stanford-oval/wikipedia huggingface dataset:
הערכת מסוכנות (קרימינולוגיה)

בקרימינולוגיה, הערכת מסוכנות היא תהליך אבחון מקצועי שמטרתו הערכת הפוטנציאל של פגיעה נוספת מצד התוקף, תוך התייחסות למאפייני הפגיעה, מאפייני התוקף ומאפייני הקורבן. הערכת מסוכנות מבוססת על כמה אדנים. למשל, גורמי סיכון אישיים של העבריין, גורמי סיכון נוספים (למשל, חברתיים), הסתמכות על ניסיון וידע קליני עם כלים מחקריים ואקטואריים.
הערכת מסוכנות מיועדת להעריך סיכונים עתידיים, לקבוע את הסבירות לקיומה של פגיעה עתידית בקורבנות פוטנציאליים, תוך זיהוי גורמי הסיכון המעלים את הסבירות לפגיעה כזו. תפיסה זו באה לדיי ביטוי במהלך שלושת העשורים האחרונים שבהם נעשה שימוש הולך וגובר במונחים "סיכון", "מסוכנות", ו"הערכת מסוכנות" במדיניות ציבורית מתחומים שונים: רפואה, חינוך, משפטים, כלכלה, ועוד. שימוש בולט במיוחד קיים ונמצא בתחום הקרימינולוגיה ביחס לעבריינים ועבריינות מין בפרט.
קרייג וריטבנגר (2006) הצביעו על ארבעה דורות בביצעו הערכת מסוכנות:
הדור הראשון התבסס על שיקול דעת קליני אינטואטיבי – מדובר בגישה קלינית, ביצוע של ראיון קליני מובנה. בגישה זו המעריך אוסף מידע ופרטים על העבירה ממסמכים קיימים, מבצע ראיון קליני מובנה ומסתמך על הידע הקיים בתחום ועל ניסיונו שלו. החיסרון המשמעותי של שיטה זו הוא ההסתמכות היתירה על ידיעותיו ויכולותיו הסובייקטיביות של המעריך.
הדור השני התבסס על שיטות אקטואריות להערכת מסוכנות המבוססות רק או בעיקר על גורמים סטטיים לסיכון (כלומר, גורמים שלא ניתן לשנותם כגון היסטוריה של התעללות או רישום פלילי). בדור זה נבנו כלים רבים ורבי השפעה. המשותף לכולם הוא שיטת סכימה משתנה שמטרתה קבלת ציון המשקף את רמת המסוכנות.
הדור השלישי התבסס על שיטות להערכת מסוכנות הממוקדות בגורמים דינמיים. התפיסה ביחס לגורמים אלה היא, שהם ניתנים לשינוי בעקבות טיפול מותאם ובהתחשב בעקרונות RNR.
הדור הרביעי הצביע על הצורך בשילוב בין השיטות (הדורות) הקודמות במטרה להגיע להערכה שמאפשרת להצביע על רמת המסוכנות הפוטנציאלית, כמו גם התייחסות להתערבויות נדרשות בכדי להפחיתה.
אמצעי זה, העומד בבסיסו של החוק הגנה על הציבור מפני ביצוע עבירות מין, מניח כי ניתן לקבוע מהי הסבירות שעבריין יחזור לבצע בעתיד עבירות ובאילו כלים יש להשתמש כדי לצמצם הסתברות זו: ענישה, טיפול, פיקוח או מעקב. החוק והאמצעים שיצר מאפשרים מבט רחב, מעבר להיבט הפלילי הצר, כדי לבסס החלטות על לקחי העבר ולהבין טוב יותר "למה" היה ומה ההסתברות "שיהיה", וזאת תוך הסתמכות על בדיקה ברמה האישית, המשפחתית והחברתית של הפרט.
ראו גם

רשימת הפסיכופתיה המעודכנת - דוגמה לכלי להערכת מסוכנות של עבריינים.
עבריינות מין
הערות שוליים

1 2  R. Karl Hanson, Kelly E. Morton-Bourgon, The Characteristics of Persistent Sexual Offenders: A Meta-Analysis of Recidivism Studies., Journal of Consulting and Clinical Psychology 73, 2005-12, עמ' 1154–1163 doi: 10.1037/0022-006X.73.6.1154
1 2  מימי אייזנשטדט, האם המושג "מסוכנות" מסוכן?, באתר www.btl.gov.il
↑  Rettenberger, M., & Craig, L. A. (2017). Actuarial risk assessment of sexual offenders. In D. P. Boer, A. R. Beech, T. Ward, L. A. Craig, M. Rettenberger, L. E. Marshall, & W. L. Marshall (Eds.), The Wiley handbook on the theories, assessment, and treatment of sexual offending (pp. 609–641). Wiley Blackwell.
↑  D. A. Andrews, James Bonta, J. Stephen Wormith, The Recent Past and Near Future of Risk and/or Need Assessment, Crime & Delinquency 52, 2006-01, עמ' 7–27 doi: 10.1177/0011128705281756
↑  R. Karl Hanson, Kelly E. Morton-Bourgon, The accuracy of recidivism risk assessments for sexual offenders: A meta-analysis of 118 prediction studies., Psychological Assessment 21, 2009-03, עמ' 1–21 doi: 10.1037/a0014421
המדור המיוחד של מחלקת המשטרה (האימפריה הרוסית)

| --- | --- |

 «За Веру, Царя и Отечество»
 אירועים ותאריכים
 תקופת הפעילות:  ינואר 1898 – מרץ 1917 (כ־19 שנים)
המדור המיוחד במחלקת המשטרה (ברוסית: Особый отдел департамента полиции) היה אגף של מחלקת המשטרה במשרד הפנים של האימפריה הרוסית, שהתקיים בשנים 1898–1917, שתפקידו העיקרי היה לבצע חקירות פוליטיות. מחלקה זו נקראה לעיתים "המוח" וה"לב" של משטרת הצאר.
היסטוריה

מאז 1881, במסגרת עבודת המחלקה השלישית של מחלקת המשטרה, הייתה תת-מחלקה בשם "מחלקה מיוחדת", שעסקה בנושאי חקירה פוליטית, כולל פיתוח מידע מסווג ותמלול מכתבים. ביוזמתו של מנהל מחלקת המשטרה סרגיי זבוליאנסקי, החל מ-1 בינואר 1898 המחלקה הייתה כפופה ישירות למנהל מחלקת המשטרה.
משימות

תפקידיה העיקריים של המחלקה המיוחדת היו:
פיקוח על סוכנים מקומיים וזרים;
מעקב סמוי אחר התכתבות של אנשים המושכים את תשומת לב הממשלה;
ארגון פיקוח על רגשות פוליטיים של הנוער והסטודנטים;
ניטור מצב הרוח הפוליטי של הפועלים;
איתור אישים בעניינים פוליטיים;
רישום ואחסון פרסומי עיתונות בלתי חוקית;
התחשבות בראיות מהותיות שהתקבלו במחלקה על בירורים להחרמת ספרים, חוברות, עיתונים, גליונות שהודפסו ברוסיה ומחוצה לה;
איסוף כרזות, קטלוג כללי של פרסומים מהפכניים שנשמרו בספריית המחלקה;
ניתוח (פענוח) של מסמכים מוצפנים המגיעים למחלקה.
במחלקה המיוחדת היה גם אוסף תצלומים של מהפכנים (כ-20 אלף תמונות) ואינדקס כרטיסים אישי עבור 55 אלף איש.
ראשי המדור

ינואר 1898 – ספטמבר 1902: לאוניד רטאייב
ספטמבר – אוקטובר 1902: זיברט
אוקטובר 1902 – אוגוסט 1903: סרגיי זובאטוב
אוגוסט – אוקטובר 1903: יאקוב סזונוב
אוקטובר 1903 – יולי 1905: ניקולאי מקארוב
אוגוסט – דצמבר 1905: א. טימופייב
ינואר – פברואר 1906: ניקולאי מקארוב
יולי 1906 – יוני 1908: אלכסיי וסילייב
יוני 1908 – דצמבר 1909: יבגני קלימוביץ'
ינואר 1910 – יוני 1913: אלכסנדר יריומין
יולי 1913 – דצמבר 1916: מיטרופן ברויצקי
ינואר – פברואר 1917: איוואן וסילייב
לקריאה נוספת

Энциклопедия секретных служб России / Автор-составитель А.И.Колпакиди. — М.: АСТ, Астрель, Транзиткнига, 2004. — 800 с. — ISBN 5-17-018975-3.
Перегудова З. И. Политический сыск России (1880—1917 гг.).. — М.: РОССПЭН, 2000. — 432 с. — ISBN 5-8243-0063-1.
דולורס הוארטה

| --- | --- |

 לידה:  10 באפריל 1930 (בת 94) דוסון, ניו מקסיקו, ארצות הברית 
 שם לידה:  Fernán 
 מדינה:  ארצות הברית
 פעילות בולטת:  מנהיגת איגודי עובדים, פעילת התארגנות קהילתית, קידום נשים בספירה הציבורית
 ידועה בשל:  שביתת הענבים בדליינו, הססמה "Sí, se puede"
 השכלה:  San Joaquin Delta College  אוניברסיטת הפסיפיק  תיכון סטוקטון 
 בן זוג:  ראלף הד  ונטורה הוארטה  סזאר צ'אבס
 פרסים והוקרה:  פרס ארבעת החירוית - חירות מרצון (2003)  מדליית החירות הנשיאותית (2012)  פרס הומניטרי של השנה (2008)  פרס אוטלי (1998)  מדליית רדקליף (2019)  היכל התהילה של קליפורניה (2012)  היכל התהילה הלאומי לנשים (1993)  היכל התהילה של העבודה (2012)  פרס אלינור רוזוולט לזכויות אדם (1998)  פרס יוג'ין ו. דבס (1993) 
 
דולורס קלרה פרננדס הוארטה (בספרדית: Dolores Clara Fernández Huerta; נולדה ב-10 באפריל 1930) היא מנהיגת איגודי פועלים ופעילה למען זכויות אזרח מקסיקנית-אמריקאית, אשר ייסדה יחד עם סזאר צ'אבס את אגודת פועלי החקלאות הלאומית (לימים UFW). הוארטה הייתה בין מארגני שביתת הענבים בדליינו בשנת 1965 בקליפורניה, והובילה את המשא ומתן שהסתיים בהסכם הקיבוצי הראשון בהיסטוריה של הפועלים החקלאיים, אשר נערך כתוצאה מהשביתה והחרם הנלווה לה.
הוארטה זכתה בפרסים רבים עבור שירות לקהילה ופעילותה למען זכויות עובדים, מהגרים ונשים, ביניהם פרס האמריקאית המצטיינת מטעם קרן יוג'ין וי. דבס, הפרס הנשיאותי על שם אלינור רוזוולט לזכויות אדם, ומדליית החירות הנשיאותית. היא הייתה הלטינה הראשונה להיכנס להיכל התהילה הלאומי לנשים, ב-1993.
הוארטה טבעה את הסיסמה "Sí, se puede" ("כן, אנחנו יכולים") אשר אומצה בגרסתה האנגלית (!Yes, We Can) על ידי ברק אובמה במסע הבחירות שלו לנשיאות ארצות הברית. היא מוכרת כגיבורה עממית ומודל לחיקוי בקהילת הצ'יקנה, והיא הנושא במספר רב של קורידוס (בלדות עממיות) וציורי קיר.
תחילת דרכה

הוארטה נולדה בעיירת הכורים דוסון, שבניו מקסיקו, להורים חואן פרננדס ואליסיה צ'אבס. חואן פרננדס נולד בדוסון למשפחת מהגרים מקסיקנים, ועבד ככורה פחם. במהלך השפל הגדול הוא הצטרף למספר הגדול של פועלים חקלאיים עונתיים שהתהווה בעקבות הכשלים הכלכליים של התקופה, אשר נדדו ממקום למקום על פי עונת הקטיף. הוא בעיקר קטף סלק במדינות קולורדו, נברסקה, ווויומינג. הוא נהיה פעיל בהתארגנות פועלים באיגודים, והוארטה גדלה על סיפוריו של אביה בנושא. הוריה התגרשו כשהיא הייתה בת שלוש, והקשר בינה לבין אביה נחלש, היות שהוא חזר לניו מקסיקו והיא חייתה עם אמה בקליפורניה. חואן פרננדס נבחר לבית המחוקקים של ניו מקסיקו ב-1938.
צ'אבס גידלה את הוארטה ושני אחיה במרכז קליפורניה, בקהילת הפועלים החקלאיים של סטוקטון. צ'אבס הייתה פעילה בקהילה בנושאים רבים, כולל סיוע ורווחה, ארגונים אזרחיים, ובכנסייה. היא עודדה את הגיוון התרבותי שהיה חלק אינטגרלי בילדותה של הוארטה ובחינוכה, שכן הייתה זו קהילה של מהגרים, הן מחוץ לארצות הברית והן מרחביה. לימים, צ'אבס פתחה מסעדה ובית מלון, בהם סיפקה שירותים ודיור מוזלים או ללא תשלום לפועלים חסרי אמצעים ומשפחותיהם. הוארטה שאבה מאמה את המסירות לעבודתה עם פועלי החוות מאוחר יותר בחייה. בראיון סיפרה הוארטה כי: "האדם הדומיננטי בחיי היא אמי. היא הייתה אישה מאוד אינטליגנטית ומאוד עדינה". מעשיה הנדיבים של צ'אבס סיפקו את הבסיס של האידאולוגיה של הוארטה להתנגדות בלתי אלימה, הנובעת ממקום רוחני. באותו ראיון היא הוסיפה: "כשאנו מדברים על כוחות רוחניים, אני חושבת שנשים היספניות מכירות את הכוחות האלה טוב יותר. אנחנו יודעות מהו צום, כי זה חלק מתרבות. אנחנו יודעות מהן מערכות יחסים, ואנחנו יודעות מהי הקרבה".
הפעילות הקהילתית של הוארטה החלה כאשר היא הייתה תלמידה בתיכון. היא הייתה פעילה במספר מועדונים בבית הספר, וגם הייתה חברה בצופות (Girl Scouts) עד גיל 18. היא ספגה בעת לימודיה התייחסות מפלה וגזענית בשל היותה צ'יקנה, וניסיון זה שכנע אותה שהחברה חייבת להשתנות. אחרי שסיימה את לימודיה בתיכון, היא למדה במכללה הקהילתית, שם הוציאה תעודת הוראה. לאחר תקופה בה לימדה בבית ספר יסודי, הוארטה עזבה את עבודת ההוראה והחלה במסע חייה לשינוי חברתי, קידום זכויות לקהילות מוחלשות, ומאבק נגד אי-צדק כלכלי:
קרן דולורס הוארטה

הוארטה היא הנשיאה של קרן דולורס הוארטה (DHF), אותו יסדה בשנת 2002. הארגון הוא מלכ"ר "למען הקהילה הפועל ברמה עממית-שורשית... DHF יוצר הזדמנויות בהתארגנות קהילתית, פיתוח מנהיגות, מעורבות אזרחית, וקידום מדיניות בתחומים המועדפים הבאים: בריאות והסביבה, חינוך ונוער, ופיתוח כלכלי."
פרסים והכרה

הוארטה מונתה כאחת משלוש הנשים החשובות של השנה ב-1997 על ידי Ms. מגזין. היא הייתה הזוכה הראשונה בפרס זכויות האדם על שם אלינור רוזוולט מידי הנשיא ביל קלינטון בשנת 1998. באותה שנה, Ladies' Home Journal זיהה אותה כאחת מ"100 הנשים החשובות ביותר של המאה ה-20", ברשימה שיצאה גם כספר צילומים בכריכה קשה. יחד איתה ברשימה היו מנהיגות כמו אינדירה גנדי ומרגרט תאצ'ר, פמיניסטיות כמו גלוריה סטיינם, פעילות כמו רוזה פארקס, ודמויות פופולריות אחרות כמו הנסיכה דיאנה והאם תרזה.
היא זכתה בפרס Puffin/Nation לאזרחות יצירתית בשנת 2002. היא קיבלה תואר לשם כבוד מאוניברסיטת פרינסטון בהכרה בהישגיה הרבים במאי 2006. היא קיבלה, יחד עם וירחיליו אליזונדו, את פרס השלום לשנת 2007 מטעם Community of Christ International.
ב-18 במאי 2007, הודיעה הוארטה על תמיכתה במועמדת לנשיאות הילרי קלינטון, ובוועידה הדמוקרטית הלאומית של שנת 2008, הוארטה הציבה את שמה כמועדת רשמית.
בשנת 2008 הוענק להוארטה פרס ג'יין אדמס למנהיגות, וב-2009 זכתה במדליית UCLA הכבוד הגבוה ביותר שניתן מטעם האוניברסיטה.
באוקטובר 2010, קיבלה הוארטה תואר של כבוד על ידי מילס קולג', עבור "חיים כאלופת צדק חברתי, אשר בשל מנהיגותה האמיצה השיגה רמת תמיכה ללא תקדים ברמה הלאומית בעובדים חקלאיים, בנשים, ובקהילות מוחלשות במסע בלתי נלאה למען זכויות האדם". באותו החודש, הוענק לה גם תואר דוקטור לשם כבוד מטעם אוניברסיטת הפסיפיק, אשר חשפה דיוקן רשמי שלה עבור פרויקט "אדריכלי השלום" של האמן מייקל קולופי.
הוארטה קיבלה את מדליית החירות הנשיאותית מידי הנשיא ברק אובמה ב-29 במאי 2012. היא יו"ר של כבוד בארגון הסוציאליסטים הדמוקרטיים של אמריקה וגם יושבת בדירקטוריון של ארגון Equality California, אשר מקדם זכויות להט"ב בקליפורניה.
ב-2017 קיבלה הוארטה תואר דוקטור של כבוד מטעם מכללת מאונט הוליוק.
ארבעה בתי ספר יסודיים בקליפורניה; בית ספר אחד בפורט וורת', טקסס; בית ספר תיכון בפואבלו, קולורדו, וכן בית ספר התיכון של סלינס, שם יש אוכלוסייה גדולה של פועלים חקלאיים, נקראים על שמה של הוארטה. במכללת פיצר שבקלרמונט בקליפורניה יש ציור קיר המוקדש לה. ב-2013, הוארטה זכתה בפרס ג'פרסון לשירות ציבורי.
אסטרואיד 6849 Doloreshuerta שהתגלה ב-1979 על ידי אלינור הלין ושלטה ג'ון באס נקרא על שמה. ההכרזה נעשתה באוגוסט 2019.
ייצוגים בתרבות

הוארטה היא אחת מדמויות הנושא בסרטה של סילביה מוראלס A Crushing Love ‏(2009), סרט ההמשך ל-Chicana ‏(1979).
בסרט César Chávez של דייגו לונה משנת 2014, דמותה מגולמת על ידי רוזריו דוסון.
הסרט התיעודי משנת 2017, Dolores, נעשה אודותיה.
זכויות נשים

הוארטה פעלה למען זכויות נשים ובקמפיינים פמיניסטיים במסגרת עבודתה כמארגנת איגודים ומקדמת זכויות פועלים ומהגרים. היא משמשת בתפקידים רשמיים בארגונים פמיניסטיים, ומקדמת מועמדות בעלות מצע פוליטי פמיניסטי בבחירות מקומיות ולאומיות.
הוארטה הייתה יו"ר של כבוד ב[מצעד הנשים בוושינגטון שהתקיים ב-21 בינואר 2017, יום אחרי השבעתו של דונלד טראמפ כנשיא ארצות הברית.
חיים אישיים

הוארטה נישאה לראלף הד בעת לימודיה במכללה. לזוג שתי בנות, סלסט ולורי. הוארטה התגרשה מהד, ומאוחר יותר נישאה לוונטורה הוארטה, ולהם נולדו חמישה ילדים. בנם, אמיליו חסוס הוארטה, התמודד לבחירות לקונגרס. גם נישואים אלו הסתיימו בגירושים.
הוארטה קיימה מערכת יחסים עם ריצ'רד צ'אבס, אחיו של סזאר. השניים לא נישאו, אך חיו יחדיו ונולדו להם ארבעה ילדים משותפים. הם היו יחד עד מותו של ריצ'רד ב-27 ביולי 2011.
אוסף ארכיוני

מסמכי דולורס הוארטה הם חלק מן האוסף הקבוע של UFW בארכיון הספרייה על שם וולטר פי. רויתר. יש גם מידע רב אודותיה באוסף מסמכי סזאר צ'אבס, השמורים באותו הארכיון.
לקריאה נוספת

Amsler, T. R. (Summer 2007). 'Si, Se Puede': Hayward teachers gain concessions and a valuable ally. Rethinking Schools, 21(4), 11.
Felner, J. (Jan/Feb 1998). Dolores Huerta. Ms, 8(4), 48–49.
Huerta, D. (Spring 2007). One more child left behind . Ms, 17(2), 79.
Perez, F (1996). Dolores Huerta. Austin, TX: Raintree.
Rose, M. (2004). Dolores Huerta: The United Farm Workers Union. In Arnesen, E (Ed.). Human tradition in American labor history. (pp. 211–229). Wilmington, DE: Scholarly Resources Inc.
Rosenburg, R. (Editor & Director) (1996). Women of hope [Videocassette]. Princeton, NJ: Films for the Humanities.
Schiff, K. G. (2005). Lighting the way: Nine women who changed modern America. New York, NY: Hyperion.
Telles, R & Tejada-Flores, R. (Directors) (1997). Fight in the fields [videocassette]. San Francisco, CA: Paradigm Productions.
Vogel, N. (September 7, 2005). Legislature OKs gay marriage; Assembly action sends the bill to the governor, who has signaled that he will veto the measure. Los Angeles Times, p. A1.
לחמה בעג'ין

| --- | --- |

לחמעג'ון
 
 מאכלים
 סוג:  flatbread dish 
 מוצא:  טורקיה, לבנון 
 מרכיבים עיקריים:  בצק, עשבי תיבול, בשר טחון, ירק 
 
לחם בעג'ין (מערבית: لحم بعجين לחמעג'ון, "בצק עם בשר"; בטורקית: Lahmacun להמג'ון; בארמנית: լահմաջու להמג'ו) הוא בצק אפוי עגול ודק, עליו בשר קצוץ (לרוב בשר כבש או בקר), סלט ירקות קצוצים ועשבים הכולל פטרוזיליה ובצל, ותבלינים כגון פפריקה, כמון, קינמון ופלפלת צ'ילי.
לחם בעג'ין הוא מנה מוכרת בארמניה, לבנון, טורקיה, סוריה ובקהילות ארמניות וטורקיות בעולם. עקב דמיון מסוים, לעיתים נקראת המנה "פיצה ערבית", "פיצה טורקית" או "פיצה ארמנית".
המנה פופולרית בירושלים בזכות הקהילה היהודית האורפלית והערבית. האורפלים נוהגים להוסיף תמרהינדי לבשר.
דיני הירושה בדת הבהאית

מאז התפצלותו מהאסלאם, קבע הבאב חוקים חדשים לחלוקת הירושה, בהם הוא הקפיד על חלוקה שווה בין הזכר והנקבה. הוא טען שהירושה מהווה הטבה ואיננה זכות, ולכן כל הגברים והנשים שווים בלי התחשבות בהבדל בין המינים ושאין העדפת מין אחד על פני מין אחר. בבואו של בהאא אללה מאוחר יותר, הוא עשה שינוי בחלוקה של הבאב, ונתן משקל שונה מהעיזבון לכל שכבה מהקרובים של הנפטר. החוקים חלים רק במקרה שהנפטר לא השאיר צוואה.
הצוואה בדת הבהאית

בהאא אללה ציווה ב"אל-כתאב אל-אקדס" (הספר הקדוש ביותר) על כל אדם בהאי שיכתוב צוואה לפני מותו. הוא רשאי לחלק את הירושה איך שבא לו ולהוריש לאנשים שהוא בוחר, וקרוביו צריכים לכבד את בחירתו ולפעול לפי מה שכתוב בצוואה. אמנם רצוי מאוד בעת כתיבת הצוואה לפעול לפי המלצתו של בהאא אללה המדגישה את חשיבות החלוקה ליותר ויותר נתחים ולהוריש ככל האפשר להרבה אנשים, ולהימנע מהצטברות רכוש בידי מעט אנשים או קטגוריה חברתית ספציפית.
109 גָּזוֹר נִגְזַר עַל כָּל אָדָם לִכְתֹּב סֵפֶר צַוָּאָה; וְאֶת רֹאשׁוֹ יְקַשֵּׁט לְתִפְאֶרֶת בְּשֵׁם הָאֱלֹהִים הַגָּדוֹל מִכָּל וְיוֹדֶה בוֹ כִּי אֶחָד הוּא הָאֱלֹהִים בְּגִלּוּי הִתְגַּלּוּתוֹ וְיַזְכִּיר בּוֹ כְּכָל אֲשֶׁר יַחְפֹּץ דִּבְרֵי טוֹבָה וָחֶסֶד לְמַעַן יַעֲנוּ בוֹ בְּעוֹלְמוֹת הַצִּוּוּי וְהַבְּרִיאָה וְאוֹצָר גָּנוּז יִהְיוּ לוֹ אֵצֶל רִבּוֹנוֹ הַשוֹמֵר הַנֶּאֱמָן.
גזור נגזר על כל אדם לכתב ספר צוואה בערבית נאמר "חובה על כל נפש לכתוב צוואה". הכוונה היא שגם הגברים וגם הנשים חייבים בכך. החובה לכתוב צוואה משמעותה היא שכל אדם רשאי להוריש את רכושו ככל העולה על רוחו. לכל אדם יש מלוא הזכויות על רכושו. הוראות חלוקת הירושה, כפי שנקבעו על ידי הבאב ותוקנו על ידי בהאא אללה, נכנסות לתוקף רק במקרה שאין צוואה. את מסמך הצוואה צריך לקשט על ידי אזכור שמו הגדול ביותר של אלוהים, כלומר צירוף המכיל בתוכו את השם בהאא. הבהאים, ובעיקר דוברי הערבית והפרסית, פותחים את הצוואה בביטויים כמו: "יא בהאא אלאבהא" "הוי זוהרו של הזוהר ביותר", "הוי פארו של המפואר ביותר", או "בסם אללה אלאבהא" "בשם אללה המפואר ביותר", או "הו אלאבהא" "הוא המפואר ביותר" וביטויים דומים.
ערכי האותיות

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| האותיות בערבית | האותיות בערבית | האותיות בערבית | האותיות בערבית | האותיות בערבית | האותיות בערבית | האותיות בערבית | האותיות בערבית | האותיות בערבית | האותיות בערבית | האותיות בערבית | האותיות בערבית | האותיות בערבית | האותיות בערבית | האותיות בערבית | התעתיק בעברית | התעתיק בעברית | התעתיק בעברית | התעתיק בעברית | התעתיק בעברית | התעתיק בעברית | התעתיק בעברית | התעתיק בעברית | התעתיק בעברית | הערך המספרי של כל אות | הערך המספרי של כל אות | הערך המספרי של כל אות | הערך המספרי של כל אות | הערך המספרי של כל אות | הערך המספרי של כל אות |
| أبجد | أبجد | أبجد | أبجد | أبجد | أبجد | أبجد | أبجد | أبجد | أبجد | أبجد | أبجد | أبجد | أبجد | أبجد |  |  |  |  |  |  |  |  |  |  |  |  |  |  |  |
| أ | ب | ب | ب | ب | ب | ب | ب | ج | ج | ج | ج | ج | د | د | א | א | א | ב | ב | ג' | ג' | ג' | ד | 1 | 2 | 2 | 3 | 3 | 4 |
| هوز | هوز | هوز | هوز | هوز | هوز | هوز | هوز | هوز | هوز | هوز | هوز | هوز | هوز | هوز |  |  |  |  |  |  |  |  |  |  |  |  |  |  |  |
| هـ | هـ | هـ | هـ | و | و | و | و | و | و | ز | ز | ز | ز | ز | ה | ה | ה | ה | ו | ו | ז | ז | ז | 5 | 5 | 6 | 6 | 7 | 7 |
| حطي | حطي | حطي | حطي | حطي | حطي | حطي | حطي | حطي | حطي | حطي | حطي | حطي | حطي | حطي |  |  |  |  |  |  |  |  |  |  |  |  |  |  |  |
| ح | ح | ح | ح | ط | ط | ط | ط | ط | ط | ي | ي | ي | ي | ي | ח | ח | ח | ח | ט | ט | י | י | י | 8 | 8 | 9 | 9 | 10 | 10 |
| كلمن | كلمن | كلمن | كلمن | كلمن | كلمن | كلمن | كلمن | كلمن | كلمن | كلمن | كلمن | كلمن | كلمن | كلمن |  |  |  |  |  |  |  |  |  |  |  |  |  |  |  |
| ك | ك | ك | ل | ل | ل | ل | م | م | م | م | م | ن | ن | ن | כ | כ | ל | ל | ל | מ | מ | מ | נ | 20 | 30 | 30 | 40 | 40 | 50 |
| سعفص | سعفص | سعفص | سعفص | سعفص | سعفص | سعفص | سعفص | سعفص | سعفص | سعفص | سعفص | سعفص | سعفص | سعفص |  |  |  |  |  |  |  |  |  |  |  |  |  |  |  |
| س | س | ع | ع | ع | ع | ف | ف | ف | ف | ف | ف | ص | ص | ص | ס | ס | ע | ע | ע | פ | פ | פ | צ | 60 | 70 | 70 | 80 | 80 | 90 |
| قرشت | قرشت | قرشت | قرشت | قرشت | قرشت | قرشت | قرشت | قرشت | قرشت | قرشت | قرشت | قرشت | قرشت | قرشت |  |  |  |  |  |  |  |  |  |  |  |  |  |  |  |
| ق | ق | ر | ر | ر | ر | ر | ر | ر | ش | ش | ش | ش | ش | ت | ק | ר | ר | ר | ר | ש | ש | ת | ת | 100 | 200 | 200 | 300 | 300 | 400 |
| ثخذ | ثخذ | ثخذ | ثخذ | ثخذ | ثخذ | ثخذ | ثخذ | ثخذ | ثخذ | ثخذ | ثخذ | ثخذ | ثخذ | ثخذ |  |  |  |  |  |  |  |  |  |  |  |  |  |  |  |
| ث | ث | ث | ث | ث | خ | خ | خ | خ | خ | خ | ذ | ذ | ذ | ذ | ת' | ת' | ת' | ת' | ח' | ח' | ד' | ד' | ד' | 500 | 500 | 600 | 600 | 700 | 700 |
| ضظغ | ضظغ | ضظغ | ضظغ | ضظغ | ضظغ | ضظغ | ضظغ | ضظغ | ضظغ | ضظغ | ضظغ | ضظغ | ضظغ | ضظغ |  |  |  |  |  |  |  |  |  |  |  |  |  |  |  |
| ض | ض | ض | ض | ض | ظ | ظ | ظ | ظ | ظ | ظ | غ | غ | غ | غ | צ' | צ' | צ' | צ' | ט' | ט' | ע' | ע' | ע' | 800 | 800 | 900 | 900 | 1000 | 1000 |
הערה: האותיות והמספרים מסודרים בהתאמה.
חלוקת הירושה > חישוב החלקים לפי כתבי הקודש

20 אֶת הַיְּרֻשּׁוֹת חִלַּקְנוּ (לְשֶׁבַע מַחְלָקוֹת) כְּמִסְפָּר הָאוֹת ז'. מֵהֶן נִקְבְּעוּ לְצֶאֱצָאֵיכֶם מִסֵּפֶר הָאוֹת ט חֲלָקִים כַּמִּסְפָּר מק"ת. וְלִבְנֵי הַזּוּג מִסֵּפֶר הָאוֹת ח חֲלָקִים כַּמִּסְפָּר ת"פ. וְלָאָבוֹת מִסֵּפֶר הָאוֹת ז חֲלָקִים כַּמִּסְפָּר ת"כ. וְלָאִמָּהוֹת מִסֵּפֶר הָאוֹת ו חֲלָקִים כַּמִּסְפָּר רפי"ע. וְלָאַחִים מִסֵּפֶר הָאוֹת ה חֲלָקִים כַּמִּסְפָּר ש. וְלַאֲחָיוֹת מִסֵּפֶר הָאוֹת ד חֲלָקִים כַּמִּסְפָּר ר"מ. וְלַמּוֹרִים מִסֵּפֶר הָאוֹת ג חֲלָקִים כַּמִּסְפָּר ק"פ. כָּךְ קָבַע מְבַשֵּׂר בּוֹאִי בַּלֵּילוֹת וּבַעֲלוֹת הַבְּקָרִים.וַיְהִי כַּאֲשֶׁר שָׁמַעְנוּ אֶת שְׁאוֹן מְחָאַת הַצֶּאֱצָאִים בְּחַלְצֵי אֲבוֹתֵיהֶם, הוֹסַפְנוּ כֶפֶל הַנִּתָּן לָהֶם וַנְחַסְּרֵנוּ מִן הָאֲחֵרִים. הוּא כָּל יָכֹול לַעֲשׂוֹת אֶת אֲשֶׁר יֹאבֶה; וְהוּא יִפְעַל בְּשִׁלְטוֹנוֹ כְּכָל אֲשֶׁר יֶחְפָּץ.
הירושות בהאא אללה מצטט את חוקי הירושה של הבאב בביאן. החלוקה הבסיסית של הנכסים היא ל-42 חלקים או כפולות 60 שלהם, כלומר, 2520 חלקים. היורשים מתחלקים לשבע מחלקות או "ספרים": הילדים מקבלים 9 חלקים מ-42 או 540 חלקים מ-2520 ואחריהם במספר יורד, אחד פחות בכל מחלקה, מקבלים שאר היורשים את חלקם עד לחלק הקטן ביותר: 3 חלקים מ-42, או 180 חלקים מ-2520. חלוקה זו שונתה על ידי בהאא אללה, כפי שנראה בפסוק הבא. כך נראית חלוקת הירושה בביאן:
צאצאים 9*60 = 540
בני זוג 8*60 = 480
אבות 7*60 = 420
אמהות 6*60 = 360
אחים 5*60 = 300
אחיות 4*60 = 240
מורים 3*60 = 180
שְׁאוֹן מְחָאַת הַצֶּאֱצָאִים בהאא אללה אומר שהוא שמע את קולות הילדים שטרם נולדו מתמרמרים על חלקם הקטן בירושה, ולכן הכפיל חלק זה וקבע שהם יקבלו 18 חלקים מ-42 או 1080 חלקים מ-2520. בחלוקה החדשה, משהוכפל חלקם של הצאצאים מ-540 חלקים ל-1080, חולקו 540 החלקים שחולקו בצורה שווה בין שש המחלקות הנותרות (6:540 = 90), כך שמכל חלק שנקבע על ידי הבאב בביאן ירדו 90 חלקים. והחלוקה בהתאם היא, אפוא, בשיעורים הללו :
צאצאים 1080 מתוך 2520 חלקים
בני זוג 390 מתוך 2520 חלקים
אבות 330 מתוך 2520 חלקים
אמהות 270 מתוך 2520 חלקים
אחים 210 מתוך 2520 חלקים
אחיות 150 מתוך 2520 חלקים
מורים 90 מתוך 2520 חלקים
באחד הלוחות שלו, עבד אל-באהא אמר כי המורה המחנך את הילד חינוך רוחני הוא כמו האב הרוחני שנותן לבנו חיים נצחיים וזאת הסיבה שבגללה המורים נחשבים ליורשים בבהאאית. בהאא אללה קבע את התנאים שצריכים להתקיים כדי ש הַמּוֹרֶה או הַמּוֹרָה יירשו ופירט את החלקים שמגיעים להם.
אם המורה הוא לא בהאי אז לא מגיע לו חלק מהירושה ובמקרה של ריבוי מורים, החלקים שלהם יתחלקו ביניהם באופן שווה.
חלוקת הירושה > חישוב החלקים לפי כתבי הקודש > פירוטים נוספים > נקודות חשובות

בספר הקודש הורה בהאא אללה על הקמת בית המשפט המקומי והבית הגדול של הצדק, ולא קבע לאיזו מהם הוא התכוון בכל פעם שבית הצדק הוזכר בספר. על מנת לאפשר לבהאאים בעתיד לבחור כאשר הם רוצים ליישם את ההוראות בספר. אולם באחד מלוחות של עבד-אלבהאא, שבהם מופיעים משאבי האוצר המקומי, הוא הזכיר את החלקים של היורשים הנעדרים, כך שבית הדין המוזכר בספר על הירושה הוא בית הצדק המקומי.
החוקים האלו חלים רק על היורשים הבהאים, אם יש יורשים שאינם בהאים אז לא מגיע להם כלום.
הערות שוליים

1 2  משה שרון, הדת הבהאית וכתב הקודש שלה; הספר הקדוש ביותר, עמ' 249
1 2 3 4  משה שרון, הדת הבהאית וכתב הקודש שלה
הספר הקדוש ביותר, עמ' 199
1 2 3 4 5 6  משה שרון, הדת הבהאית וכתב הקודש שלה
הספר הקדוש ביותר, עמ' 200
1 2  משה שרון, הדת הבהאית וכתב הקודש שלה
הספר הקדוש ביותר, עמ' 201
בג"ץ האגודה לזכויות האזרח נגד שרת התרבות והספורט

| --- | --- |

 מידע החלטה
 ערכאה:  בית המשפט העליון
 תאריך החלטה:  13 במאי 2020
 חברי המותב
 חברי המותב:  הנשיאה א' חיות, המשנה לנשיאה ח' מלצר, השופט ד' מינץ
 דעות בפסק הדין
 דעת רוב:  הנשיאה א' חיות והמשנה ח' מלצר: קבלת העתירה בחלקה: בנושא חלוקת תקציבי תמיכה למוסדות תרבות, נפסל קריטריון של הופעה, או אי-הופעה ביהודה ושומרון.
 דעות נוספות:  השופט ד' מינץ: לדחות את העתירה כולה
 
בבג"ץ 7647/16 האגודה לזכויות האזרח בישראל נגד שרת התרבות והספורט פסל בג"ץ תיקון למבחנים להענקת תמיכה למוסדות תרבות, שנעשה במאי 2016, כשנה לאחר שחברת הכנסת מירי רגב מונתה לשרת התרבות והספורט, ובו נקבעה הגדלת התמיכה למוסדות אשר הופיעו ביהודה ושומרון והפחתת תמיכה למוסדות שנמנעו מהופעה ביהודה ושומרון.
בספטמבר 2016 עתרה האגודה לזכויות האזרח לבג"ץ וביקשה לבטל את התיקונים. במאי 2020 פורסמה החלטת בג"ץ שנתקבלה בהכרעת הנשיאה חיות והמשנה לנשיאה חנן מלצר כנגד דעתו החולקת של השופט דוד מינץ. ההחלטה פסלה את סעיף הבונוס, אבל, בשל שיקולי ההסתמכות של הגופים שקיבלו תמיכה, הפסילה חלה רק ממועד ההחלטה ואילך. ההחלטה לא פסלה את סעיף הקנס בנימוק של חוסר בשלות מאחר שלא נעשה בו כל שימוש מפורש.
מפלגות שלטון שואפות להיטיב עם ציבור בוחריהן ולתמוך בפעילויות העולות בקנה אחד עם המדיניות שלהן. אבל, חקיקה ופסיקה מציבות סייגים לתמיכות כאלו. בג"ץ האגודה לזכויות האזרח נגד שרת התרבות והספורט מדגים זאת.